b'\n_START_ARTICLE_\nLasarettmoen\n_START_PARAGRAPH_\nLasarettmoen (Ortslazarett Skoganvarre) ligger 2\xc2\xa0km ovenfor Skoganvarre mot Karasjok. Omr\xc3\xa5det, som i dag er et frilufts-museum og en del av Fotefar mot nord, ligger p\xc3\xa5 vestsiden av elva. _NEWLINE_Fra parkeringsplassen ved E6 f\xc3\xb8lger man en sti f\xc3\xb8r man g\xc3\xa5r over en hengebro inn til lasarettet. Her kan du se ruinene etter et av de st\xc3\xb8rste lasaretter Wehrmacht hadde i Finnmark. Anlegget var ikke fullf\xc3\xb8rt da tyskerne trakk seg tilbake fra Finnmark h\xc3\xb8sten 1944. De satte da fyr p\xc3\xa5, og sprengte anlegget. Omr\xc3\xa5det ligger ur\xc3\xb8rt slik det ble forlatt og ruinene etter brakkene, rester av senger, ovner, r\xc3\xb8r og bygningsdeler er fremdeles synlig. De tyske legene ved lasarettet behandlet s\xc3\xa5rede soldater, men ogs\xc3\xa5 lokalbefolkningen fikk behandling ved lasarettet. Informasjonsskilt er plassert ved parkeringsplass ved E6. Guidede turer kan bestilles via RiddoDuottarMuseat. Inne p\xc3\xa5 omr\xc3\xa5det vil det komme ny, oppdatert, skilting i l\xc3\xb8pet av 2018. Du finner ogs\xc3\xa5 utstillingen "Spor etter krig" i den gamle skolen i bygda Skoganvarre hvor RiddoDuottarMuseat Porsanger Museum holder hus. Utstillingen er satt opp av Porsanger museum i samarbeid med Porsanger historielag og ble \xc3\xa5pnet sommeren 2016.'